text: Her er Danmarks bedste naboer
  08 juni 2011 kl. 10.03
  Danmarks bedste naboer bor på en vej Vejle. De er netop blevet kåret i en landsdækkende konkurrence.
  På Glambjerg Allé i Vejle hjælper naboerne hinanden, flager for hinanden, passer hinandens børn, passer på hinanden og fester sammen ? også på tværs af generationer.
  Derfor har de vundet Bolius Idépris.
  Det gode naboskab på vejen har fået gamle naboer til at flytte tilbage igen. Det er så unikt, at det er blevet kåret som det bedste i kategorien ?Naboskab? i Danmarks største boligkonkurrence Bolius Idépris. 
  Merete Schlüter - der sendte forslaget - og hendes familie fik selv en overvældende modtagelse, da de flyttede ind i 1993.
  - Næste morgen stod alle naboerne foran døren med blomster for at præsentere sig selv og byde os velkommen. Det var fantastisk og karakteristisk for den måde, naboskabet lever på her, fortæller Merete Schlüter.
  Hun understreger, at det gode naboskab langt fra fungerer som et kollektiv. Ingen er forpligtet til at gøre noget, og ingen ser skævt til nogen, der melder fra.
  